kardosdrur/scandi-wiki huggingface dataset:
Paolo Rossi

Paolo Rossi (født 23. september 1956 i Prato i Toscana, død 9. december 2020) var en italiensk fodboldspiller, der spillede som angriber.

I 1982 førte han Italien til VM i 1982, hvor han med seks mål (bl.a. et hattrick mod favoritterne fra ) blev turneringens topscorer. Han blev kåret til VMs bedste spiller og blev senere samme år kåret til Årets fodboldspiller i Europa.

Paolo Rossi blev optaget på FIFA's liste over de bedste 125 nulevende fodboldspillere gennem tiderne. Listen blev udarbejdet af Pelé.

Han opnåede kontrakt med Juventus F.C. i 1973, men opnåede ikke i begyndelsen spilletid. Han blev i 1975 udlejet til Como og skiftede i 1976 til Vicenza. Skiftet til Vicenza skete på en delt kontrakt mellem Vicenza og Juventus. Skiftet skete for det dengang højeste transferbeløb nogensinde. Vicenza spillede i Serie B, men rykkede op året efter, bl.a. takket være Rossi. Rossi opnåede 94 kampe og 60 mål for Vicenza inden han blev udlånt til A.C. Perugia.

Rossi kom tilbage til Juventus i 1981, hvor han spillede på hold med bl.a. Michel Platini og Zbigniew Boniek.

Efter tiden i Juventus skiftede Rossi til AC Milan og senere Hellas Verona inden han stoppede karrieren i 1987.

Han blev topscorer i Serie A i 1977-78 og vandt serie A to gange (1982 og 1984). Han vandt med Juventus UEFA Cup Winners' Cup i 1984 og senere samme år UEFA Super Cup. I 1985 var han med, da Juventus vandt Mesterholdenes Europa Cup (i dag afløst af Champions League turneringen) 1-0 over Liverpool F.C. på Heysel Stadion.

Efter sin karriere som fodboldspiller arbejdede han som kommentator på italiensk tv, herunder flere år for RAI-netværket. Rossi, der modtog en lang række priser for sin karriere, døde i december 2020 efter et længere sygdomsforløb. Han blev 64 år gammel.

Noter

Eksterne henvisninger 

 Biografi på bleacherreport.com

Fodboldspillere fra Italien
Verdensmestre i fodbold
Fodboldspillere fra AC Milan
Fodboldspillere fra Hellas Verona FC
Deltagere ved verdensmesterskabet i fodbold 1978
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Debreceni VSC

Debreceni VSC er en fodboldklub fra den ungarske by Debrecen.

Klubben har været den mest succesfulde i Ungarns fodbold efter år 2000.

Titler 
 Ungarske mesterskaber (5): 2005, 2006, 2007, 2009 og 2010
 Ungarske pokalturnering (4): 1999, 2001, 2008 og 2010

Eksterne henvisninger 

Fodboldklubber i Ungarn
Etableret i 1902
Debrecen
Hellerup Strand

Hellerup Strand er en godt 100 meter lang strand i Hellerup, der ligger ud til Øresund. Stranden strækker sig fra Hellerup Havn ved Strandparksvej, forbi Onsgårdsvej og godt 100 meter mod nord til Lille Strandvej.

Hellerup Strand grænser op til Rosenhaven, der er en del af Hellerup Strandpark.

Referencer

Eksterne henvisninger 
 Information om Hellerup Strand  på AOK.dk

Strande i Danmark
Strand
Niels Bygom Krarup

Niels Bygom Krarup (født 29. august 1792 i Naur Sogn, Ribe Stift, nu Viborg Stift, død 10. december 1842) var en dansk skolemand.

Krarups far, Chr. Joh. Lodberg Krarup, var præst i Navr og Sir Sogne, Viborg Stift. Dimitteret 1812 fra Aarhus Skole studerede han først teologi, men kastede sig snart med iver over filologiske studier og vandt allerede 1816 universitetets guldmedalje for en afhandling om Dionysius Halicarnassensis' kilder. 1816 blev han lærer i latin i Borgerdydskolen på Christianshavn med udsigt til at blive skolens inspektør. Krarup lå den gang på Regensen og deltog på mange måder i datidens litterære undersøgelser og fejder: han var en af ”Tylvten”, som udfordrede Jens Baggesen til en disputats på latin, og stod især i et nært forhold til Poul Martin Møller. 1821-24 foretog han en videnskabelig rejse til Tyskland, Italien og Frankrig, på hvilken han erhvervede sig den filosofiske doktorgrad i Jena. efter sin hjemkomst indtrådte han i sin gamle plads som Borgerdydskolens "første Lærer", men var samtidig inspektør på Borchs Kollegium, hvor han skrev et par grammatiske og kritiske afhandlinger (De natura et usu imperativi, 1825, og Observationes in libros Ciceronis de republica, 1826-27) samt i Rasmus Nyerups Magasin for Rejseiagttagelser gav meddelelser om sin udenlandsrejse. 1828 blev han Borgerdydskolens bestyrer og bragte som sådan skolen i stor anseelse. Det var hans mål "at bringe Skolen i Flor", og den regelmæssige, afmålte, noget pedantiske og tørre mand, som i skolen holdt på den strengeste orden, fandt sig i, at nogle af hans lærere med den udmærkede matematiklærer og skoleinspektør Svenningsen i spidsen uden for skolen førte et meget ubundet og uregelmæssigt privatliv. Også hos Krarup selv var der en modsætning imellem hans forkærlighed for den gamle dannelse med latin som hovedfag og en vis tilbøjelighed til at indføre nye ideer i undervisningen. Han lod således drengene i undervisningstimerne fordele som lærere og elever, medens han selv gik omkring i klassen og lyttede til "den indbyrdes Undervisning", om hvilken han i årene 1824-27 havde ført en levende brevveksling med major Abrahamson. Efter at Krarup var blevet skolebestyrer, gik han ganske op i denne gerning og skrev kun pædagogiske programmer. Det sidste handlede om Oprettelse af Elysier eller Asyler for formuende Folks Børn (1842).

Krarup ægtede 1829 Christiane Amalie Møhl (1803-1876), datter af kammerråd Hans Christian Møhl. Ved sin død, 10. december 1842, efterlod Krarup sønnerne Nic. Chr. Møhl Krarup og Hans Acton Krarup (født 14. september 1836). Denne blev cand.phil. og oprettede i Vejle en privatskole, som efterhånden udviklede sig til en fuldstændig latin- og realskole; 1894 blev han udnævnt til professor.

 Note om fejl i DBL

Skolefolk fra Danmark
Danskere i 1800-tallet
Filologer fra Danmark
Personer i Dansk Biografisk Leksikon
Niels Bygom
Modtagere af Københavns Universitets guldmedalje
Pjunik FC

FC Pjunik Jerevan er en fodboldklub fra den armenske hovedstad Jerevan.

Klubben spiller deres hjemmekampe på deres eget private stadion, Nairi.

Titler 
 Armenske mesterskaber (12): 2001, 2002, 2003, 2004, 2005, 2006, 2007, 2008, 2009, 2010, 2014–15, 2021-22. 
 Armenske pokalturnering (8): 1995–96, 2002, 2004, 2009, 2010, 2012–13, 2013–14, 2014–15. 
 Superpokalturnering (9): 1998, 2002, 2004, 2005, 2007, 2008, 2010, 2011, 2015.

Historiske slutplaceringer

Referencer

Eksterne henvisninger  
 Officiel hjemmeside 
 FC Pjunik på Facebook
 FC Pjunik på Twitter
 FC Pjunik på Soccerway

Fodboldklubber i Armenien
Etableret i 1992
Jerevan
Dansk tegnsprog

Dansk tegnsprog (DTS) er et tegnsprog, der især tales af døve i Danmark. Det er et naturligt sprog, som er udviklet gennem mange århundreder, men først grundigt beskrevet og benyttet som førstesprog ved undervisning af døve børn fra starten af 1800-tallet, hvor den danske læge, Peter Atke Castberg, efter en studierejse til Frankrig indså nødvendigheden af at tale til de døve på det sprog, de kunne, i stedet for at forsøge at gøre dem hørende.

Mange danske døve kender til andre landes tegnsprog, især det amerikanske ASL, der bruges meget ved kommunikation mellem døve fra forskellige lande.

Som et delelement i det danske tegnsprog er der mundhåndsystemet, der er et mundaflæsningsstøttesystem opfundet i Danmark af Georg Forchhammer, forstander ved Nyborgskolen i starten af 1900-tallet. I det angiver højre hånds fingres bevægelser konsonanterne i det talte sprog, og det bruges som støtte ved mundaflæsning. Der findes i dag kun ganske få døve i Danmark, som kommunikerer ved hjælp af mundhåndsystem.

Derudover indgår der i det danske tegnsprog enkelte "lånetegn" fra især amerikansk tegnsprog, ASL.

Status 
Dansk tegnsprog er formelt blevet anerkendt i Folketinget 13. maj 2014 af alle partier via en lovændring til Lov om Dansk Sprognævn.

Danmarks tegnsprogsdag er 13. maj.

Klassificering 
Castberg havde et kendskab til fransk tegnsprog, men præcis hvordan det har påvirket dansk tegnsprog er uklart. Han foreslog et håndalfabet i 1808 baseret på det spanske håndalfabet. I 1977 vedtog Danske Døves Landsforbund at bruge en variant af det amerikanske håndalfabet med tilføjede tegn for æ, ø og å. 

Henri Wittmann placerer dansk tegnsprog som en del af den franske tegnsprogsfamilie ud fra ligheder i ordforrådet.

Norsk tegnsprog beskrives generelt som et sprog der udviklede sig fra dansk tegnsprog. Men det er muligvis påvirket både af dansk tegnsprog samt allerede eksisterende tegnsprog, ligesom situationen for svensk tegnsprog og finsk tegnsprog.

Eksterne henvisninger 
 Ordbog over Dansk Tegnsprog
 Danske Tegnsprogstolkes Forening
 Information om dansk tegnsprog redigeret af Afdeling for Dansk Tegnsprog under Dansk Sprognævn

Kilder 

Tegnsprog
Tegnsprog
Tegnsprog
Julia Gillard

Julia Eileen Gillard (født 29. september 1961 i Barry i Wales) er en australsk politiker, som 2010-2013 var premierminister i Australien. Hun er Australiens første kvindelige premierminister og den første udenlandskfødte siden Billy Hughes, som var premierminister 1915-1923.

Gillard blev valgt til Repræsentanternes hus for Australian Labor Party i Parlamentsvalget 1998. Efter parlamentsvalget i 2001 blev Gillard valgt til skyggeregeringen med ansvar for befolkning og immigration. Ansvaret for Forsoning og Urfolks anliggender og sundhed blev tilføjet i 2003. I 2006 blev Kevin Rudd valgt som leder af Labor og skyggeregeringen, og Gillard blev valgt som stedfortræder.

Gillard blev vicepremierminister efter labors valgsejr i 2007 og tjente også som minister for uddannelse, beskæftigelse og arbejdspladsrelationer. 24. juni 2010. Da Rudd mistede sit partis støtte og trådte af som leder, blev Gillard føderal leder af Australian Labor Party, og Premierminister.

Ved parlamentsvalget 2010 slog Gillards Laborregering, Abbott koalitionens skyggeregering og dannede en mindretalsregering med støtte fra Australian Greens og 3 løsgængere.

Efter en intern magtkamp i Australian Labor Party tabte hun den 26. juni 2013 valget til lederposten i partiet til udfordreren Kevin Rudd. Gillard annoncerede dagen efter, at hun forlod politik og trådte samtidig tilbage som premierminister.

Referencer

Eksterne henvisninger 

 Julia Gillard på Australiens parlaments website
 Julia Gillards peronlige website

Australiens premierministre
Kvindelige regeringschefer
Who's Your Daddy?

Who's Your Daddy? er en amerikansk komediefilm fra 2003 instrueret (og medforfattet) af Andy Fickman.

Handling 
Chris Hughes (Davis), en adopteret og nørdet 18-årig sidsteårselev fra et gymnasium i Ohio opdager, at hans nyligt afdøde biologiske forældre er indehavere af et stort pornografi-imperium, og han er arving. Efter en bitter magtkamp kommer hans nye flok af smukke medarbejdere ham til hjælp.

Medvirkende 
 Brandon Davis
 Kadeem Hardison
 Christine Lakin
 Ali Landry
 Marnette Patterson
 Robert Ri'chard
 Lin Shaye
 Josh Jacobson
 Charlie Talbert
 William Atherton
 Justin Berfield
 Robert Torti
 Ryan Bittle
 Martin Starr
 David Varney
 Dave Thomas
 Colleen Camp
 Patsy Kensit

Eksterne henvisnger 
 

Komediefilm fra USA
Amerikanske film fra 2003
FC Zimbru Chișinău

FC Zimbru Chișinău er en fodboldklub fra den moldaviske hovedstad Chișinău.

Titler 
 Moldaviske mesterskaber (8): 1992, 1993, 1994, 1995, 1996, 1998, 1999 og 2000
 Moldaviske pokalturnering (5): 1997, 1998, 2003, 2004 og 2007

Historiske slutplaceringer

Referencer

Eksterne henvisninger 

 Officiel hjemmeside  

Fodboldklubber i Moldova
Etableret i 1947
Frederik Galatius

Frederik Carl Christian Galatius (født 11. september 1855 i Haderslev, død 26. maj 1920 på Esbønderup Sygehus) var lærer og gjorde sig især gældende inden for sløjd.

Frederik Galatius var født i Hertugdømmet Slesvig som søn af skomagermester Carl Christian Galatius (også skrevet Glasius) og hustru Anna Margrethe Ildved, Haderslev. Da Frederik Galatius var en halv snes år gammel kom hertugdømmet under tysk-prøjsisk kontrol; men han udvandrede til Danmark og blev lærer på Uggerby Skole øst for Hirtshals. Han blev gift 23. november 1880 med Boline Thomine Sørensen, født 6. juli 1856 i Bagterp, Sct. Hans Sogn, Hjørring.

Som ung gymnastikleder i begyndelsen af 1880'erne mødte han den senere sløjdskoleforstander Aksel Mikkelsen fra Vester Brønderslev ved en gymnastikopvisning i Vendsyssel, og da Mikkelsen afholdt det første sløjdlærerkursus i sommerferien 1886 på den nyoprettede Dansk Sløjdlærerskole, var Frederik Galatius blandt deltagerne. Sognerådet i Uggerby var ikke til sinds at indføre sløjd på skolen, så Galatius besluttede at søge andet embede. Han kom til København og overtog Mikkelsens 12-14 ugentlige sløjdtimer på Slomanns Skole og fik snart flere timer, så familien kunne flytte med; og fra 1887 underviste han også på Dansk Sløjdlærerskoles feriekurser. Han blev en meget velrenommeret sløjdlærer.

I begyndelsen af 1890'erne flyttede familien Galatius fra København til Frederiksberg; men i 1893 fik Galatius embede i Helsinge Sogn »tvunget af økonomiske hensyn«, og Nejlinge Skole blev familiens hjem. Galatius underviste endnu nogle år på Dansk Sløjdlærerskole om sommeren, og han huskedes som en af pionererne fra sløjdens barndom.

Ægteparret Galatius havde 9 børn. To døtre var født i Uggerby, to sønner i København, en søn på Frederiksberg og to sønner og to døtre i Helsinge Sogn. Sønnen Gunnar Galatius blev sløjdinspektør ved Københavns kommuneskoler, og sønnen Frode Galatius var tømrer og funktionalistisk arkitekt.

Kilder: Dansk Skolesløjd 1920; kirkebøger; folketællingslister.

Eksterne henvisninger 
 

Sløjd
Skolefolk fra Danmark
Personer fra Haderslev
Danskere i 1800-tallet
Danskere i 1900-tallet
Vordingborg Uddannelsescenter

Vordingborg Uddannelsescenter (forkortet VU), som også kaldes Campus Vordingborg er en bygning i det Vordingborgs nordlige udkant. Bygningen huser Vordingborg Gymnasium og HF, Zealand Business College (ZBC), 10. klassecenter samt teater og sportshal. Centeret rummer også en kantine, som betjener eleverne på centerets mange uddannelser, og hvor der er plads til ca. 600 elever. 

Vordingborg Uddannelsescenter er tegnet af arkitektfirmaet Friis og Moltke og blev bygget i perioden 1978-1980. Centeret blev i 1998 udviet med et musiklokale til Vordingborg Gymnasium, og igen i 2007 med en tilbygning til ZBC, med tilhørende auditorium og lokaler til tredje års HHX-elever.

Uddannelsesinstitutioner i Danmark
Uddannelsescenter
Sennels Kirke

Sennels Kirke ligger i Sennels Sogn i Thy.

Eksterne kilder og henvisninger 
 Byggeår for kirker 
 Sennels Kirke hos KortTilKirken.dk
 Sennels Kirke i bogværket Danmarks Kirker (udg. af Nationalmuseet)
 http://www.hillerslev-kåstrup-sennels.dk/page/38/sennels-kirke

Kirker i Thisted Kommune
Kirker i Aalborg Stift
Kirker i Thisted Amt
Yichun (Heilongjiang)

Yichun (kinesisk: 伊春; pinyin: Yīchūn; Wade-Giles: Ī-ch'ūn) er en by på præfekturniveau i provinsen Heilongjiang i det nordøstlige Kina. Præfekturet har et areal på 39,017 km2, hvoraf meget er skov; Det har en befolkning på omkring 	1,3 millioner mennesker, heraf
803.700 i byområdet (2007)

Administrative enheder 
Yichun bypræfektur har jurisdiktion over 15 distrikter (区 qū), et byamte (市 shì) og et amt (县 xiàn).

Bypræfekturer i Heilongjiang
Minder i mol

Denne artikel er bogen The Notebook, for artiklen om filmen, se The Notebook (film).

Minder i mol er en amerikansk romantisk roman fra 1996 af Nicholas Sparks. Romanen blev i 2004 filmatiseret under romanens originaltitel The Notebook. Bogen og filmen har dog vidt forskellige handlingsforløb. 

Romanen var den første, som Sparks fik udgivet. Inden da havde han skrevet The Passing og The Royal Murders, som aldrig blev udgivet. Bogen blev skrevet i løbet af seks måneder i 1994. Litteratur-agenten Theresa Park opdagede Sparks ved et tilfælde, og da hun kunne lide bogen, tilbød hun at repræsentere ham. I oktober 1995 fik Park forhandlet sig til et forskud til Sparks på $1 mio. fra Time Warner Book Group, og romanen blev udgivet i oktober 1996. Den var på New York Times''' bestsellerliste i samme uge, som den blev udgivet. Minder i mol lå i et år på listen over hardback bestsellere.

Inspirationen til Minder i mol'' kom fra Sparks' bedsteforældre, som havde været gift i mere end tres år, da Sparks' første gang mødte dem. Sparks beundrede, hvor meget parret betød for hinanden og skrev romanen, som et forsøg på at beskrive denne kærlighed.

Plot  
Historien begynder med, at en 80-årig Noah går ind på Allies værelse på ældrehjemmet. Allie har nu alzheimers og har bedt om disse besøg af Noah. Historien som Noah begynder at fortælle til Allie, foregår 49 år tidligere. Historien begynder med, at Allie vender tilbage til New Bern i sin søgen efter Noah. Hun har set hans billede med en tilhørende artikel om et gammelt historisk hus han har renoveret, i avisen. Noah har tænkt på Allie og da de mødes igen, flammer de gamle følelser for Allie op igen. Allie, som er forlovet, mærker også de gamle følelser for Noah dukke op igen. Hun prøver at ignorere følelserne, da hun er i et dilemma. Hun vil have sikkerhed, som hun kan få med den mand hun nu er forlovet med, men som hun ikke elsker. På den anden side, elsker hun Noah, men han har ingen finansielle sikkerheder.

Forskelligheder fra filmen 
En forskel fra bogen til filmen, er at filmen viser hvordan Allie og Noah mødes og faktisk helt hen til deres veje skilles, mens bogen kun fortæller de vigtigste begivenheder. I filmen er dagbogen skrevet af både Noah og Allie. Dagbogen er skrevet for at Allie for, at hun kan huske fortiden. Begivenhederne i romanen foregår for det meste, mens Noah og Allie er 31 og 29, mens begivenhederne i filmen er opdelt i deres første sommer sammen og "7 år efter" (i romanen er det først "14 år efter").

Kilder 

Romaner fra USA
Daxing'anling

Da Hinggan Ling (forenklet kinesisk: 大兴安岭; traditionel kinesisk: 大興安嶺; pinyin: Dàxīng'ānlǐng; Wade-Giles: Tà-hsīng-ān-lǐng), det vil sige Det større Khingan, er et præfektur under provinsen Heilongjiang. Det ligger i den aller nordligste del af Kina. Det omfatter 46.755 km2, og har en befolkning på 520.000 mennesker.

Administrative enheder 
Det større Khingan præfektur har jurisdiktion over 4 distrikter (区 qū) og 3 amter (县 xiàn). Jiagedaqi (加格达奇区) og Songling (松岭区) tilhører formelt set Indre Mongoliet, mens Xinlin (新林区) og Huzhong (呼中区) formelt set er underlagt Huma (呼玛县). Disse fire er som regel ikke medregnet som tertiære enheder direkte underlagt Det større Khingan i officielle kinesiske publikationer. Arealet opgis almindeligvis som 46.755 km², men da medregnes kun de tre amter. Og summen af disse er egentlig på 47.122 km². 

Præfekturer i Heilongjiang
Robert Loggia

Robert Loggia (født 3. januar 1930, død 4. december 2015) var en amerikansk filmskuespiller.

Eksterne henvisninger 

 

Skuespillere fra New York
Michael Weatherly

Michael Manning Weatherly, Jr. (født 8. juli 1968) er en amerikansk skuespiller, bedst kendt for sine roller som Special Agent Anthony DiNozzo i tv-serien NCIS og Logan Cale i tv-serien Dark Angel.

Eksterne henvisninger 

 Officiel hjemmeside 
 

Skuespillere fra USA
Personer fra New York
Sasha Alexander

Sasha Alexander (født 17. maj 1973) er en amerikansk skuespiller af serbisk oprindelse.

Hun er kendt for sine roller som NCIS-specialagent Caitlin "Kate" Todd i de to første sæsoner af CBS' tv-dramaserie NCIS, en mindre rolle som Melissa i Mission Impossible III (2006), som Lucy i Yes Man (2008) og som Catherine i Han er bare ikke vild med dig (2009). Hun havde en gæsteoptræden som Nora i episoden "The Down Low" i tv-serien House. Hun er også med i Friends som Joeys interviewer Shelley.

Eksterne henvisninger 

 

Skuespillere fra Californien
David McCallum

David Keith McCallum, Jr. (født 19. september 1933, død 25. september 2023) var en skotsk skuespiller og musiker. Han er bedst kendt for sine roller som Illya Kuryakin, en russiskfødt hemmelige agent, i tv-serien fra 1960'erne, Manden fra U.N.C.L.E. og som Dr. Donald "Ducky" Mallard i serien NCIS.

Eksterne henvisninger 

 

Skuespillere fra Skotland
Personer fra Glasgow
Sean Murray

Sean Harland Murray (født 15. november 1977) er en amerikansk skuespiller. Han er bedst kendt for at spille Timothy "Tim" MgGee i CBS's tv-dramaserie NCIS og Danny Walden i det militære drama JAG. Han er også med i filmen Hocus Pocus.

Eksterne henvisninger 
 

Skuespillere fra Maryland
Tv-skuespillere fra USA
Filmskuespillere fra USA
Lauren Holly

Lauren Holly (født 28. oktober 1963) er en amerikansk skuespiller. Hun er kendt for sin rolle som assisterende Sheriff Maxine Stewart i tv-serien Picket Fences, som Mary Swanson i 1994 filmen Dum & dummere, og hendes forhold til skuespilleren Jim Carrey. Hun har også portrætteret Jenny Shepard på TV-serien NCIS 2005 til 2008.

Filmografi 
 Seven Minutes in Heaven (1985) .... Lisa
 Band of the Hand (1986) .... Nikki
 The Adventures of Ford Fairlane (1990) .... Jazz
 Dragon: Legenden om Bruce Lee (1993) .... Linda Lee
 Dum og dummere (1994) .... Mary Swanson
 Sabrina (1995) .... Elizabeth Tyson, MD
 Down Periscope (1996) .... Lt. Emily Lake, Diving Officer
 Beautiful Girls (1996) .... Darian Smalls
 A Smile Like Yours (1997) .... Jennifer Robertson
 Turbulence (1997) .... Teri Halloran
 Vig (1998) .... Marybeth
 No Looking Back (1998) .... Claudia
 Any Given Sunday (1999) .... Cindy Rooney
 Entropy (1999) .... Claire
 What Women Want (2000) .... Gigi
 The Last Producer (2000) .... Frances Chadway
 Spirited Away (2001) (stemme) .... Chihiro's mor, Yuko Ogino
 Pavement (2002) .... Buckley Clarke
 Changing Hearts (2002) .... Amber Connors
 In Enemy Hands (2004) .... Mrs. Rachel Travers
 Down and Derby (2005) .... Kim Davis
 The Godfather of Green Bay (2005) .... Molly
 The Chumscrubber (2005) .... Boutique Owner
 The Pleasure Drivers (2005) ... Daphne Widesecker
 Fatwa (2006) ... Maggie Davidson
 Raising Flagg (2006) .... Rachel Purdy
 Chasing 3000 (2008) .... Marilyn
 The Perfect Age of Rock 'n' Roll (2009) .... Liza Genson
 Crank: High Voltage (2009) .... Counsellor
 The Least Among You (2009) .... Kate Allison
 Final Storm (2009) ... Gillian
 You're So Cupid! (2010) ... Audrey Valentine
 The Juggler (2011) ... Ida

Eksterne henvisninger 
 

Skuespillere fra USA
The Road to Escondido

The Road to Escondido er et album af J.J. Cale og Eric Clapton. Det blev udgivet den 7. november 2006.

Spor 
Alle sange af J.J. Cale, med mindre andet er angivet.

 "Danger" – 5:34
 "Heads in Georgia" – 4:12
 "Missing Person" – 4:26
 "When This War Is Over" – 3:49
 "Sporting Life Blues" (Brownie McGhee) – 3:31
 "Dead End Road" – 3:30
 "It's Easy" – 4:19
 "Hard to Thrill" (Eric Clapton/John Mayer) – 5:11
 "Anyway the Wind Blows" – 3:56
 "Three Little Girls" (Eric Clapton) – 2:44
 "Don't Cry Sister" – 3:10
 "Last Will and Testament" – 3:57
 "Who Am I Telling You" – 4:08
 "Ride the River" – 4:35

Referencer 

Eric Clapton-album
Album fra 2006